HU
2023.9.8.
Az Európai Unió Hivatalos Lapja
–
L 222/209
a fix vagy előre meghatározott összeállítás(ok)ban értékelt, és legalább 20 tengellyel rendelkező egységek esetében »legkisebb terhelés« terhelési körülményre nézve a kerék és a sín közötti tapadás meghaladhatja a 0,15 értéket, de nem lehet magasabb 0,17-nél.
Megjegyzés:
Az »átlagos terhelés« terhelési körülmény esetében nem érvényesül kivétel, a 0,15 határértéket kell alkalmazni.
A tengelyek legkisebb száma 16-ra csökkenthető, ha a 4.2.4.6.2.
pontban a WSP-rendszer hatásosságára előírt vizsgálatokat »legkisebb terhelés« terhelési körülménnyel rendelkező vonaton végzik el, és azok pozitív eredménnyel zárulnak.
A 250 km/h-s feletti és legfeljebb 350 km/h sebességtartományban a fenti határértékeket egyenes arányban kell csökkenteni annak érdekében, hogy azok 350 km/h-nál 0,05-tel csökkenjenek.
(2)
A fenti követelményt kell alkalmazni a 4.2.4.4.3. pontban ismertetett direkt fék vezérlésére is.
(3)
Az egység tervezése során figyelembe kell venni, hogy a kerék és a sín közötti tapadás nem lehet nagyobb, mint 0,12 a rögzítőfék fékhatásosságának kiszámításakor.
(4)
A kerék és a sín közötti tapadás e határértékeit számítással kell ellenőrizni a legkisebb kerékátmérő és a 4.2.4.5.2.
pontban ismertetett három terhelési körülmény figyelembevételével.
Valamennyi tapadási értéket két tizedesre kell kerekíteni.”
50.
A 4.2.4.6.2.
pont helyébe a következő szöveg lép: „4.2.4.6.2.
Kerékcsúszás elleni védelmi (WSP) rendszer (1)
A csúszásgátló rendszer (WSP) a fékerő irányított csökkentése és helyreállítása révén a lehető legoptimá­ lisabban használja ki az egység tapadását, hogy a kerékpárok blokkolásának és irányíthatatlan csúszásának megakadályozásával a lehető legkisebb mértékben növekedjen a fékút és a kerekek károsodásának mértéke.
A WSP-rendszerre és használatára vonatkozó követelmények: (2)
A 150 km/h feletti legnagyobb tervezési sebességű egységeket fel kell szerelni csúszásgátló rendszerrel.
(3)
Azokat az egységeket, amelyeken futófelületi fékek találhatók, és 30 km/h feletti sebességtartományban 0,12-nél magasabb a kerék és a sín közötti tapadás mértéke, fel kell szerelni csúszásgátló rendszerrel.
Azokat az egységeket, amelyeken nem futófelületi fékek találhatók, és 30 km/h feletti sebességtar­ tományban 0,11-nél magasabb a kerék és a sín közötti tapadás mértéke, fel kell szerelni csúszásgátló rendszerrel.
(4)
A csúszásgátló rendszerre vonatkozó fenti követelmények két fékezési módra vonatkoznak: a vészfékezésre és az üzemi fékezésre.
Ezeket az üzemi fékrendszer és esetlegesen a vészfék részét alkotó dinamikus fékrendszerre is alkalmazni kell (lásd a 4.2.4.7. pontot).
A WSP-rendszer teljesítményére vonatkozó követelmények: (5)
Dinamikus fékrendszerrel felszerelt egységek esetében a WSP-rendszer (a fenti pont szerinti esetben) szabályozza a dinamikus fékerőt; ha a WSP-rendszer nem elérhető, a dinamikus fékerőt le kell tiltani vagy korlátozni kell, hogy ne eredményezzen 0,15 határértéket a kerék és a sín közötti tapadást illetően.
(6)
A csúszásgátló rendszert a J-1.
függelék 15. hivatkozásában említett előírás szerint kell megtervezni; a megfelelőségértékelési eljárást a 6.1.3.2. pont határozza meg.
(7)
Egységszintű fékhatásossági követelmények: Ha az egység rendelkezik WSP-rendszerrel, vizsgálatot kell végezni a WSP-rendszer hatékonyságának ellenőrzése céljából (a fékút legnagyobb növekedése a száraz síneken mért fékúthoz képest) az egységbe történő beszerelésével egy időben.
a megfelelőségértékelési eljárást a 6.2.3.10. pont határozza meg.
A vészfékezési funkció 4.2.4.2.2. pontban előírt biztonsági értékelésekor figyelembe kell venni a csúszásgátló rendszer vonatkozó alkatrészeit.